阿仙奴睇中施斯高 「買斷費」啱胃口
2024年04月22日 19:02
東網電視
更多新聞短片
施斯高只有20歲,潛力優厚。(Getty Images)
阿仙奴今季雖然係英超入波最多球隊(77球),不過陣中缺乏一位多產射手,最多入波嘅球員已經係右翼布卡約沙卡(14球)。為進一步加強鋒力,據報阿仙奴有意收購RB萊比錫前鋒施斯高,佢合約內有4,300萬鎊買斷條款,相當「抵買」。
據報阿仙奴原本想簽艾雲東尼、域陀奧森漢呢類頂級前鋒,但隨住夏維斯由中場轉番做箭頭有良好效果,領隊阿迪達就改變計劃,想簽個年輕可造之材嚟培育,20歲嘅施斯高就成為目標。呢位斯洛文尼亞前鋒今季喺RB萊比錫並唔係必然正選,喺德甲只有14次擔正,但就有10個入球進帳。
施斯高上年由薩爾斯堡加盟RB萊比錫,消息指佢合約內有4,300萬鎊買斷條款,喺依家嘅轉會市場絕對係偏低價錢,不過有傳車路士同曼聯都想打佢主意,競爭肯定非常激烈。